Diari Oficial de la Generalitat Valenciana


Sumari del DOGV 3388, del 07-12-1998 (1998/9937)

RESOLUCIÓ de 9 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni entre la Generalitat Valenciana i l'Ajuntament de Mutxamel per al reconeixement de la validesa acadèmica oficial dels ensenyaments de música de grau elemental que s'imparteixen en el Conservatori Elemental «Rafael Rodríguez Albert», el titular del qual es l'esmentat Ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9937


Data del document
:   09-11-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni entre la Generalitat Valenciana i l'Ajuntament de Mutxamel per al reconeixement de la validesa acadèmica oficial dels ensenyaments de música de grau elemental que s'imparteixen en el Conservatori Elemental «Rafael Rodríguez Albert», el titular del qual es l'esmentat Ajuntament. [1998/X9937]
  
Subscrit, després de la tramitació prèvia reglamentària, entre la Generalitat Valenciana i l'Ajuntament de Mutxamel, el 1 de juliol de 1998, un Conveni per al reconeixement de la validesa acadèmica oficial dels ensenyaments de música de grau elemental que s'imparteixen en el Conservatori Elemental «Rafael Rodríguez Albert», el titular del qual es l'esmentat Ajuntament, i en compliment del que estableix la clàusula setena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0980/98, i que figura com a annex d'aquesta resolució.
  
València, 9 de novembre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni entre la Generalitat Valenciana i l'Ajuntament de Mutxamel, per al reconeixement de la validesa acadèmica oficial dels ensenyaments de Música de grau elemental que s'imparteixen en el Conservatori Elemental ?Rafael Rodríguez Albert?, el titular del qual es l'esmentat ajuntament.
  
València, 1 de juliol de 1998.
  
Reunits
  
D'una banda l'honorable senyor Francisco E. Camps Ortiz, conseller de Cultura Educació i Ciència de la Generalitat Valenciana, facultat per aquest acte mitjançant Acord del Govern Valencià, de 5 de maig de 1998.
  
I de l'altra, el senyor Francisco Bernabeu Alberola, alcalde-president de l'Ajuntament de Mutxamel, facultat per aquest acte per l'Acord del ple de 28 d'octubre de 1997, i assistit pel senyor secretari de la corporació.
  
Manifesten
  
1. L'Ajuntament de Mutxamel, és titular del Conservatori Elemental de Música Rafael Rodríguez Albert, amb número de codi 99994056, classificat pel Decret 25/1992, de 17 de febrer (DOGV de 2 de març), com a Conservatori elemental de Música amb autorització per a impartir ensenyaments de grau elemental de determinades assignatures del Pla de 1966 ara extingit.
  
2. El Reial Decret 389/1992, de 15 d'abril pel qual s'estableixen els requisits mínims dels centres que imparteixen ensenyaments artístics determina, en la disposició transitòria setena, apartat 2, que el reconeixement de la validesa acadèmica oficial dels centres públics d'ensenyaments artístics no estatals es realitzarà per conveni entre l'ens públic titular i l'administració educativa.
  
Per tot això en virtut de les competències que atorga el Reial Decret 2.093/1983, de 28 de juliol, sobre traspàs de funcions i serveis de l'administració de l'estat a la Generalitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Mutxamel acorden subscriure aquest conveni d'acord amb les següents:
  
Clàusules
  
Primera
  
L'objecte del present Conveni és el reconeixement, per part de la Conselleria de Cultura, Educació i Ciència, de la validesa acadèmica oficial dels ensenyaments musicals del grau elemental, corresponents a la nova Ordenació Educativa, que imparteix el Conservatori municipal Rafael Rodríguez Albert des de la seua implantació d'acord amb el calendari de la LOGSE de especialitats següents: piano, violi, clarinet, trompeta, trombó, guitarra i saxòfon.
  
Segona
  
La capacitat màxima autoritzada de llocs escolars per a l'esmentat centre serà de 128.
  
Tercera
  
Correspon al titular del Conservatori Municipal Elemental de Música Rafael Rodríguez Albert de Mutxamel, la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.
  
Quarta
  
El titular del Conservatori es compromet a:
  
a) Complir els requisits establerts en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics.
  
b) Complir allò que estableix en el títol segon, pel que fa a òrgans de govern dels centres públics, la Llei Orgànica 9/1995, de 20 de novembre de la participació, l'avaluació i el govern dels centres docents.
  
c) Sotmetre's a l'autoritat de la Conselleria de Cultura, Educació i Ciència i de la Inspecció Educativa, en aquells supòsits previstos en el Decret 180/1992, de 10 de novembre, del Govern Valencià, pel qual es regulen l'organització i les funcions de la Inspecció Educativa de la Comunitat Valenciana, i que els plans d'estudis, programes, nivells, dedicació horària del professorat i sistema d'avaluació que s'hagen de desplegar corresponguen als establerts en la legislació vigent (Reial Decret 756/1992, de 26 de juny, Decret 151/1993, de 17 d'agost, del Govern Valencià, derogat parcialment i modificat pel Decret 94/1994, de 24 de maig, i el Decret 72/1996, de 2 d'abril, respectivament i Decret 2.618/1996, de 10 de setembre).
  
d) A que l'organització escolar del Conservatori seguisca les directrius acadèmiques de l'administració educativa per als centres dependents de la Conselleria de Cultura, Educació i Ciència, pel que fa a l'organització escolar del Conservatori, així com a presentar cada curs acadèmic una Programació General Anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida del nou professorat.
  
e) La custòdia d'actes, expedients d'alumnes, registres de correspondència oficial i documents de caràcter administratiu que es generen en virtut de les facultats que se li confereixen.
  
Cinquena
  
Les modificacions que se produesquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificades a l'administració educativa, la qual instruirà un expedient que serà tramitat de manera anàloga a com es fa en el cas dels centres privats.
  
Les esmentades modificacions tindran efecte, en el moment en què es modifique el present Conveni o es subscriga la corresponent addenda a aquest.
  
Sisena
  
El present Conveni tindrà una duració indefinida, no obstant això, podrà ser extingit per qualsevol de les causes següents:
  
a. Per mutu acord de les parts
  
b. Per incompliment de les obligacions assumides per l'Ajuntament de Mutxamel.
  
c. Per denúncia d'una de les parts, amb un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d. Per canvi de titularitat del centre o cessament de les seues activitats
  
Aquesta extinció tindrà efecte a partir de la fi del curs en què es donen les causes esmentades.
  
En els supòsits previstos en els punts b i d, l'extinció requerirà la comunicació prèvia de la Conselleria al titular del Conservatori.
  
Setena
  
Aquest Conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i a fi de deixar-ho consignat, les dues parts firmen el present conveni en el lloc i la data indicats anteriorment.
  
El conseller de Cultura, Educació i Ciència,
  
FRANCISCO E. CAMPS ORTIZ
  
L'alcalde-president de l'Ajuntament de Mutxamel,
  
FRANCISCO BERNABEU ALBEROLA